
Daugavpils valstspilsētas pašvaldības Iepirkuma komisijas 

2026.gada 14.jūlija sēdē (protokols Nr.1)
NOLIKUMS

ATKLĀTAM KONKURSAM
“Invazīvo kokaugu izplatības apkarošana 2026.gadā”
Identifikācijas numurs DVP 2026/151
Daugavpils, 2026
I. Vispārīgā informācija
1. Iepirkuma metode, nosaukums un identifikācijas numurs: atklāts konkurss “Invazīvo kokaugu izplatības apkarošana 2026.gadā”, identifikācijas numurs DVP 2026/151 (turpmāk tekstā – Konkurss). 
2. Pasūtītāja nosaukums, adrese un rekvizīti: 
	Pasūtītājs, kurš veic iepirkumu:
	Daugavpils valstspilsētas pašvaldība

	Reģistrācijas numurs:
	90000077325

	Juridiskā adrese:
	Kr.Valdemāra iela 1, Daugavpils, LV-5401, 
Latvijas Republika

	Kontaktpunkts:
	Daugavpils valstspilsētas pašvaldības iestādes 
“Daugavpils pašvaldības centrālā pārvalde” 
Centralizēto iepirkumu nodaļa

	Kontaktpunkta adrese:
	Imantas iela 9-1B, Daugavpils, LV-5401, 
Latvijas Republika

	Elektroniskā pasta adrese:
	iepirkumi@daugavpils.lv

	Darba laiks:
	Pirmdienās no 08:00 līdz 12:00 un no 13:00 līdz 18:00;

otrdienās, trešdienās, ceturtdienās no 08:00 līdz 12:00 un no 13:00 līdz 17:00;

piektdienās no 08:00 līdz 12:00 un no 13:00 līdz 16:00

	Kontaktpersonas:
	Juridiskajos jautājumos:

juriste Vija Pļaskota
Tālrunis: 65404330

e-pasta adrese: vija.plaskota@daugavpils.lv

	Pasūtītājs, kura labā tiek veikts iepirkums un kas parakstīs iepirkuma līgumu:
	Daugavpils valstspilsētas pašvaldības iestāde 
“Komunālās saimniecības pārvalde”

	Reģistrācijas numurs:
	90009547852

	Juridiskā adrese:
	Saules iela 5a, Daugavpils, LV-5401, Latvijas Republika


3. Paziņojot par iepirkuma līguma slēgšanu un informējot kandidātus un pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi kandidāti un pretendenti.
II. Iepirkuma priekšmeta apraksts, apjoms, atbilstošākais CPV kods un daļas
4. Iepirkuma priekšmets: invazīvo kokaugu izplatības apkarošana 2026.gadā.
5. Iepirkuma priekšmeta apjoms un apraksts noteikts Konkursa nolikumam pievienotajā tehniskajā specifikācijā (skat. Konkursa nolikuma 1.pielikumā). 
6. Atbilstošākie CPV kodi: 90721700-4 (Apdraudēto sugu aizsardzības pakalpojumi), 90722200-6 (Vides atsārņošanas pakalpojumi), 77000000-0 (Lauksaimniecības, mežsaimniecības, dārzkopības, akvakultūras un biškopības pakalpojumi), 77230000-1 (Mežsaimniecībai raksturīgi pakalpojumi). 
7. Iepirkuma priekšmets nav sadalīts daļās.

8. Piedāvājuma varianti nav pieļaujami. Viens pretendents var iesniegt tikai vienu piedāvājumu.
9. Paredzamā līgumcena līguma darbības laikā: EUR 16528,93 (sešpadsmit tūkstoši pieci simti divdesmit astoņi euro 93 centi) bez PVN. Apmaksa tiek veikta par faktiski izpildītiem darbiem, ņemot vērā Finanšu piedāvājumā norādīto vienību izmaksas.
III. Iepirkuma līguma izpildes laiks, vieta un svarīgākie nosacījumi
10. Konkurss paredz iepirkuma līguma slēgšanu. Iepirkuma līguma projekts noteikts Konkursa nolikuma 6.pielikumā. 

11. Iepirkuma līguma izpildes laiks: līdz 2026.gada 30.novembrim.
12. Iepirkuma līguma izpildes laiku, vietu un svarīgākos nosacījumus paredz tehniskā specifikācija (skat. Konkursa nolikuma 1.pielikumā) un iepirkuma līguma projekts (skat. Konkursa nolikuma 6.pielikumā). 
13. Iepirkuma līguma izpildes vieta: Daugavpils valstspilsētas administratīva teritorija. 
14. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem.
15. Iepirkuma līgums tiks slēgts, ja Pasūtītāja budžetā būs pieejami nepieciešamie finanšu līdzekļi. Finansējuma trūkuma dēļ Pasūtītājs ir tiesīgs atteikties noslēgt līgumu un pārtraukt iepirkumu.
IV. Piedāvājumu iesniegšanas un atvēršanas vieta, datums un laiks
16. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē.
17. Saskaņā ar Publisko iepirkumu likuma 39.panta pirmo daļu, piedāvājumi Konkursā ir iesniedzami tikai elektroniski, izmantojot elektronisko iepirkumu sistēmas e-konkursu apakšsistēmu
. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikuma prasībām. 
18. Piedāvājumu iesniegšanas vieta: Elektronisko iepirkumu sistēmas e-konkursu apakšsistēmā tīmekļvietnē www.eis.gov.lv.
19. Piedāvājumu iesniegšanas pēdējais termiņš: ne vēlāk kā 2026.gada /diena/ /mēnesis/ (konkrētais datums ir atrodams EIS un IUB publikācijās), plkst. 11:00 pēc vietējā laika.

20. Komisija atver elektroniski iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām, izņemot Publisko iepirkumu likuma 68. panta septītajā daļā minēto gadījumu. Publisko iepirkumu likuma 68. panta septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Publisko iepirkumu likuma 71. panta otrās daļas 1. punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71.panta otrās daļas 3.punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.
21. Piedāvājumu elektroniska atvēršana paredzēta 2026.gada /diena/ /mēnesis/ ne agrāk kā plkst. 15:00 (konkrētais datums ir atrodams EIS un IUB publikācijās).
22. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
23. Saskaņā ar Publisko iepirkumu likuma 39.panta ceturto daļu, ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.
24. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
25. Piedāvājumu vērtēšanu un lēmumu pieņemšanu komisija veic slēgtā sēdē.
V. Prasības attiecībā uz piedāvājuma noformējumu un iesniegšanu
26. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

26.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

26.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

26.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

27. Piedāvājums elektroniski jāparaksta pretendenta pārstāvēttiesīgajam vai pilnvarotajam pārstāvim. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 

28. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkumu saistītos dokumentus. Pilnvarojums pārstāvēt personu apvienību ir jāparaksta katras personu apvienībā iekļautās personas pārstāvēttiesīgajam vai pilnvarotajam pārstāvim.

29. Sagatavojot piedāvājumu, Pretendents ievēro, ka:

29.1. pieteikuma veidlapa, tehniskais un finanšu piedāvājums ir jāaizpilda tikai elektroniski, atsevišķā elektroniskā dokumentā ar MS Office rīkiem lasāmā formātā;

29.2. iesniedzot piedāvājumu, pretendents elektroniskā formā sagatavotos dokumentus paraksta ar drošu elektronisko parakstu vai Elektronisko iepirkumu sistēmas piedāvāto elektronisko parakstu, izņemot piedāvājuma nodrošinājumu;

29.3. saskaņā ar Publisko iepirkumu likuma 38.panta astoto daļu, iesniedzot piedāvājumu vai pieteikumu elektroniski, kandidāts vai piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu.
30. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

31. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.

32. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības atklātā konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
33. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

34. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

35. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

36. Ja Pretendenta iesniegtais piedāvājums neatbilst Iepirkuma nolikuma prasībām vai noteikumiem, tad iepirkumu komisija ir tiesīga noraidīt Pretendenta iesniegto piedāvājumu.

VI. Ieinteresēto piegādātāju sanāksme
37. Ieinteresēto piegādātāju sanāksme nav paredzēta. 

38. Piegādātājam ir tiesības ierosināt, lai tiek rīkota ieinteresēto piegādātāju sanāksme. 

39. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. 

40. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.

VII. Prasības piedāvājuma nodrošinājumam

41. Piedāvājuma nodrošinājums ir iepirkuma procedūras dokumentos paredzēta naudas summas iemaksa pasūtītāja norādītajā kontā, bankas garantija vai apdrošināšanas sabiedrības polise par noteiktu naudas summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esībai. 
42. Piedāvājuma nodrošinājums jāiesniedz vai jāiemaksā par labu Daugavpils valstspilsētas pašvaldībai.

43. Piedāvājuma nodrošinājuma summa ir 300,00 euro (trīs simti euro, 00 centi).
44. Piedāvājuma nodrošinājuma spēkā esības termiņš ir 6 (seši) mēneši, skaitot no piedāvājumu atvēršanas dienas.

45. Piedāvājuma nodrošinājuma iesniegšanas veidi:
45.1. bankas izdota garantija (piedāvājumam pievienojama bankas garantija, kas parakstīta  ar drošu elektronisko parakstu);
45.2. apdrošināšanas sabiedrības izdota polise (piedāvājumam pievienojama apdrošināšanas sabiedrības polise, kas parakstīta ar drošu elektronisko parakstu un polises  apdrošināšanas prēmijas apmaksu apliecinošs dokuments);
45.3. piedāvājuma nodrošinājuma summas iemaksa Daugavpils valstspilsētas pašvaldības kontā Valsts kasē: LV15TREL9802003052000, maksājuma mērķi norādot: piedāvājuma nodrošinājums atklāta konkursā “Invazīvo kokaugu izplatības apkarošana 2026.gadā”, identifikācijas numurs DVP 2026/151 (piedāvājumam pievienojams iemaksu apliecinošs dokuments).
46. Pretendents piedāvājuma nodrošinājuma dokumentu pievieno piedāvājumam (elektroniski). 

47. Piedāvājuma nodrošinājums ir spēkā īsākajā no šādiem termiņiem:

47.1. iepirkuma procedūras dokumentos noteiktajā minimālajā piedāvājuma nodrošinājuma spēkā esības termiņā;

47.2. līdz dienai, kad pretendents iesniedz līguma nodrošinājumu pēc līguma noslēgšanas;

47.3. līdz iepirkuma līguma noslēgšanai.

48. Nodrošinājuma devējs izmaksā pasūtītājam vai pasūtītājs ietur pretendenta iemaksāto piedāvājuma nodrošinājuma summu, ja:

48.1. pretendents atsauc savu piedāvājumu, kamēr ir spēkā piedāvājuma nodrošinājums;

48.2. pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu;

48.3. pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā.

49. Piedāvājums, kam nebūs piedāvājuma nodrošinājuma, vai tiks iesniegts neatbilstošs piedāvājuma nodrošinājums, tiks atzīts par neatbilstošu konkursa prasībām un tiks noraidīts.

50. Pretendentu iemaksātais piedāvājuma nodrošinājums tiks atmaksāts mēneša laikā pēc tam, kad ir iestājies īsākais no piedāvājuma nodrošinājuma spēkā esības termiņa gadījumiem.

VIII. Prasības pretendentiem un iesniedzamā 
informācija, kas nepieciešama, lai novērtētu pretendentu

51. Komisija pārbaudīs Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā (skat. https://likumi.lv/doc.php?id=287760) noteiktos izslēgšanas iemeslus, kā arī Starptautisko un Latvijas Republikas nacionālo sankciju likuma 11.1 panta pirmajā daļā (skat. https://likumi.lv/doc.php?id=280278) noteiktos izslēgšanas iemeslus.  Izslēgšanas iemesli tiks pārbaudīti Publisko iepirkumu likuma 42.pantā noteiktajā kārtībā. Publisko iepirkumu likuma 42.panta otrās daļas 8. un 9.punktā noteiktie alternatīvie izslēgšanas nosacījumi netiks piemēroti.

52. Publisko iepirkumu likuma 42.panta otrajā daļā minētie izslēgšanas iemesli attiecas arī uz jebkuru no šādām personām:

52.1. uz personālsabiedrības biedru, ja pretendents ir personālsabiedrība;

52.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;

52.3. uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro;

52.4. Publisko iepirkumu likuma 42.panta otrās daļas 1., 2. un 3. punkts — uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;

52.5. Publisko iepirkumu likuma 42.panta otrās daļas 1., 2. un 11. punkts — uz pretendenta patieso labuma guvēju.

53. Uzticamības nodrošināšanas nosacījumus un pārbaudes kārtību nosaka Publisko iepirkumu likuma 43.pants.

54. Komisija pārbaudīs vai uz pretendentu neattiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi.
55. Pretendents sagatavo un iesniedz piedāvājumu, ievērojot normatīvo aktu prasības un šī nolikuma nosacījumus.
56. Piedāvājumā iekļaujamie dokumenti:
56.1. pieteikums par piedalīšanos iepirkumā - saskaņā ar Konkursa nolikuma 2.pielikumu;
56.2. piedāvājuma nodrošinājums - saskaņā ar Konkursa nolikuma VII. nodaļas prasībām;
56.3. kvalifikācijas (atlases) dokumenti - atbilstoši Konkursa nolikuma 57.punkta prasībām;
56.4. tehniskais piedāvājums - saskaņā ar Konkursa nolikuma 4.pielikumu. Tehniskajā piedāvājumā jāiekļauj visas tehniskās specifikācijas (skat. Konkursa nolikuma 1.pielikumu) pozīcijas. Tehniskajam piedāvājumam jāatbilst tehniskās specifikācijas minimālajām prasībām.
56.5. finanšu piedāvājums - saskaņā ar Konkursa nolikuma 5.pielikumu, norādot piedāvāto summu euro bez pievienotās vērtības nodokļa. Summa jānorāda ar precizitāti divi cipari aiz komata un jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sniegtu tehniskajā specifikācijā norādīto pakalpojumu. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā. 
57. Prasības attiecībā uz pretendenta iespējām veikt profesionālo darbību, kā arī iesniedzamā informāciju, kas nepieciešama, lai pretendentu novērtētu saskaņā ar minētajām prasībām:
	Nr.
p.k.
	Atbilstība kvalifikācijas (atlases) prasībām
	Iesniedzamie dokumenti
 kvalifikācijas apliecināšanai

	57.1.
	Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām.

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) un pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām.


	Ziņas par to, vai attiecīgais piegādātājs ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. 

Pretendents iesniedz pieteikumu atbilstoši iepirkuma nolikuma 2.pielikumam, norādot informāciju par piedāvājuma dokumentus parakstījušās personas tiesībām pārstāvēt pretendentu iepirkuma procedūras ietvaros un informāciju par pretendenta atbilstību mazā vai vidējā uzņēmuma statusam.

Ja pieteikumu paraksta pilnvarotā persona – papildus pievieno pilnvaru.

Informācija par Latvijā reģistrēta, licencēta vai sertificēta pretendenta reģistrācijas faktu, tiks iegūta publiskās datubāzēs: www.ur.gov.lv, www.lursoft.lv u.c.
Ja attiecīgu informāciju publiskajās datubāzēs nevarēs iegūt vai netiks iegūta pilnīga informācija, to pieprasīs pretendentam.

Ārvalstī reģistrētam, licencētam vai sertificētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts, licencēts vai sertificēts atbilstoši tās valsts normatīvo aktu prasībām, un pierādījumus, kas apliecina pretendenta likumiskā pārstāvja (vadītāja, direktora) paraksta tiesības. 

Ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

	57.2.
	Pretendentam iepriekšējo 3 (trīs) gadu (2023., 2024., 2025.gadā un 2026.gadā līdz piedāvājumu iesniegšanas dienai) laikā vai īsākā laika periodā, ja pretendents ir dibināts vēlāk, ir pieredze vismaz 1 (viena) līguma izpildē, kas paredzēja pakalpojuma priekšmetam līdzvērtīgu darbu izpildē. 

Par  līdzvērtīgiem tiks uzskatīti sekojošie darbi: 
1) invazīvo kokaugu izplatības ierobežošanas pasākumi
vai

2) aizaugušu platību (lauksaimniecības zemju, meža platību vai grāvju) attīrīšana no krūmiem un apauguma, izmantojot mehāniskas vai ķīmiskas metodes.
Pakalpojumam jābūt izpildītam līgumā noteiktajā termiņā un atbilstošā kvalitātē, par ko saņemta pasūtītāja pozitīvā atsauksme.

Ja piedāvājumu iesniedz piegādātāju apvienība, šī apakšpunkta prasība attiecināma uz piegādātāju apvienības kopējo pieredzi.
	Pretendents iesniedz pieredzes aprakstu, kas sagatavots saskaņā ar Konkursa nolikuma 3.pielikumā pievienoto formu, par iepriekšējo 3 (trīs) gadu (2023., 2024., 2025. gadā un 2026. gads līdz piedāvājumu iesniegšanai) laikā vai īsākā laika periodā, ja pretendents ir dibināts vēlāk, gūto pieredzi. Pieredzes apliecināšanai jāpievieno vismaz 1 (viena) pozitīvā atsauksme par pretendenta pieredzes sarakstā norādītā līguma kvalitatīvu izpildi (vai cits dokuments, kas apliecina, ka pretendentam ir nolikuma 57.2.apakšpunkta prasībām atbilstoša pieredze).
Ārvalstu pretendenti iesniedz attiecīgus līdzvērtīgus dokumentus.


	57.3.
	Pretendentam ir pieejams nepieciešamais tehniskais aprīkojums (t.sk. transporta līdzekļi un specializētā tehnika) invazīvo kokaugu izplatības apkarošanas darbu veikšanai saskaņā ar tehniskajā specifikācijā noteiktajām prasībām.
	Pretendents iesniedz apliecinājumu saskaņā ar Konkursa nolikuma 3. pielikumā pievienoto formu par to, ka Pretendentam ir pieejams nepieciešamais tehniskais aprīkojums (t.sk. transporta līdzekļi un specializētā tehnika) invazīvo kokaugu izplatības apkarošanas darbu veikšanai saskaņā ar tehniskajā specifikācijā noteiktajām prasībām, kā arī iesniedz tehniskā aprīkojuma aprakstu atbilstoši Konkursa 4.pielikuma formai.

	57.4.
	Pretendenta rīcībā ir kvalificēts un normatīvo aktu prasībām atbilstoši sertificēts (ja to nosaka saistošie normatīvie akti) personāls tehniskajā specifikācijā noteikto darbu izpildei (noteiktās kvalifikācijas prasības var izpildīt viens vai vairāki speciālisti, ja tie atbilst attiecīgajām prasībām), tajā skaitā apmācīts speciālists, kurš ir saņēmis Valsts augu aizsardzības dienesta profesionālo augu aizsardzības līdzekļu lietotāja apliecību darbībām ar otrās reģistrācijas klases augu aizsardzības līdzekļiem.
	Pretendents iesniedz apliecinājumu saskaņā ar Konkursa nolikuma 3. pielikumā pievienoto formu par to, ka Pretendenta rīcībā ir kvalificēts un normatīvo aktu prasībām atbilstoši sertificēts (ja to nosaka saistošie normatīvie akti) personāls tehniskajā specifikācijā noteikto darbu izpildei (noteiktās kvalifikācijas prasības var izpildīt viens vai vairāki speciālisti, ja tie atbilst attiecīgajām prasībām), tajā skaitā apmācīts speciālists, kurš ir saņēmis Valsts augu aizsardzības dienesta profesionālo augu aizsardzības līdzekļu lietotāja apliecību darbībām ar otrās reģistrācijas klases augu aizsardzības līdzekļiem. Pretendents iesniedz iesaistītā personāla aprakstu atbilstoši Konkursa 4.pielikuma formai, pievienojot vismaz Valsts augu aizsardzības dienesta profesionālo augu aizsardzības līdzekļu lietotāja apliecību darbībām ar otrās reģistrācijas klases augu aizsardzības līdzekļiem (kopiju).


58. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. Informāciju norāda Konkursa nolikuma 2.pielikumā.
59. Ja piedāvājumu iesniedz piegādātāju apvienība, piedāvājumam ir jāpievieno piegādātāju apvienības dalībnieku starpā noslēgta vienošanās, kas saistoša visiem apvienības dalībniekiem un kurā noteikts pilnvarojums vienam no dalībniekam pārstāvēt piegādātāju apvienību konkursā un dalībnieku vārdā parakstīt piedāvājuma dokumentus. Vienošanās jāparedz, ka pretendentu apvienība, ja attiecībā uz to tiks pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. Ja piedāvājumu iesniedz piegādātāju apvienība, pieredzi pretendents kā piegādātāju apvienība var apliecināt kopumā, proti, jebkurš piegādātāju apvienības dalībnieks.
60. Ja pretendents līguma izpildē plāno iesaistīt apakšuzņēmējus, pretendents savā piedāvājumā norāda visus tos apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu. Pretendents arī norāda, vai apakšuzņēmējs atbilst mazā vai vidējā uzņēmuma statusam. Par apakšuzņēmējiem uzskata arī apakšuzņēmēju apakšuzņēmējus. Ir jāiesniedz apakšuzņēmēja apliecinājums vai vienošanās par sadarbību līguma izpildē. Informāciju norāda Konkursa nolikuma 2.pielikumā.
IX. Eiropas vienotais iepirkuma dokuments

61. Pretendents var izvēlēties iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām atlases prasībām. Ja Pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.
62. Eiropas vienotā iepirkuma procedūras dokumenta veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums) pieejama tīmekļvietnē http://espd.eis.gov.lv/. Pretendentam, iesniedzot Eiropas vienotā iepirkuma procedūras dokumenta veidlapu, obligāti jāaizpilda III daļas “Izslēgšanas iemesli” A līdz D punkti. 
63. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. 
64. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
65. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
X. Apakšuzņēmēji

66. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo darbu līguma daļu. Pretendentam ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.
67. Par apakšuzņēmējiem uzskata arī apakšuzņēmēju apakšuzņēmējus. Publisko iepirkumu likuma izpratnē apakšuzņēmējs ir pretendenta vai apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar pasūtītāja noslēgta publiska pakalpojumu līguma izpildei. Attiecīgi no minētā regulējuma izriet, ka pretendentam ir jānorāda ne tikai apakšuzņēmēji, bet arī šādu apakšuzņēmēju apakšuzņēmēji, kuri arī atbilst minētā panta otrās daļas nosacījumiem. Piemēram, gadījumā, ja apakšuzņēmējs veic 20% no līguma kopējās vērtības, savukārt tā piesaistītais apakšuzņēmējs – 10%, ir secināms, ka arī uz šādu apakšuzņēmēja apakšuzņēmēju attiecas Publisko iepirkumu likuma 42.pantā un 62.pantā minētie nosacījumi. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Minētā panta izpratnē par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.
68. Iepirkuma procedūrā izraudzītais pretendents (iepirkuma līguma vai vispārīgās vienošanās puse) nav tiesīgs bez saskaņošanas ar pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
69. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
70. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
70.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
70.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
70.3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
70.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
71. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
72. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
73. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
XI. Piedāvājumu izvērtēšanas kritēriji un lēmuma pieņemšanas kārtība
74. Piedāvājuma izvēles kritērijs ir normatīvo aktu, Konkursa nolikuma un Tehniskās specifikācijas prasībām atbilstošs saimnieciski visizdevīgākais piedāvājums, kuru noteiks ņemot vērā tikai cenu. Par saimnieciski visizdevīgāko atzīs piedāvājumu ar viszemāko cenu.
75. Pretendents nav tiesīgs iesniegt piedāvājumu variantus. 

76. Iepirkuma komisija vērtē pretendentus un to iesniegtos piedāvājumus saskaņā ar Publisko iepirkumu likumu, iepirkuma dokumentiem, kā arī citiem normatīvajiem aktiem.
77. Ja tiks saņemti vienādi saimnieciski izdevīgākie piedāvājumi, Komisija izvēlēsies piedāvājumu ar zemāko piedāvāto vienību izcenojumu finanšu piedāvājuma 2.punktā.
78. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
79. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, iepirkuma komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
80. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu pretendentu piedāvājumi pēc līgumcenas ir vienādi, līguma slēgšanas tiesības tiks piešķirtas pretendentam ar īsāko piegādes termiņu. Ja novērtējums arī piegādes termiņa ziņā būs vienāds, līguma slēgšanas tiesības tiks piešķirtas pretendentam ar garāko garantijas termiņu. 
81. Iepirkuma komisija: 
81.1. pārbaudīs piedāvājumu atbilstoši Konkursa nolikumā norādītajām prasībām;
81.2. veiks pretendentu atlasi – pārbaudīs iesniegto dokumentu atbilstību Konkursa nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības;
81.3. pārbaudīs tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju. Pārbaudīs aritmētiskās kļūdas;
81.4. noteiks Konkursa nolikuma prasībām atbilstošu piedāvājumu un pārbaudīs Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktos izslēgšanas iemeslus, Starptautisko un Latvijas Republikas nacionālo sankciju likuma 11.1 panta pirmajā daļā noteiktos izslēgšanas iemeslus. Komisija pārbaudīs vai uz pretendentu neattiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi. Izslēgšanas iemesli tiks pārbaudīti Publisko iepirkumu likuma 42.pantā noteiktajā kārtībā. Komisija noteikto izslēdzošo iemeslu esību pārbaudīs attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;
81.5. pieņems lēmumu par uzvarētāju.
82. Trīs darbdienu laikā pēc lēmuma pieņemšanas visi pretendenti tiks informēti par komisijas pieņemto lēmumu;
83. Piedāvājumi, kas iesniegti pēc uzaicinājumā norādītā termiņa, netiks vērtēti.
XII. Citi noteikumi

84. Iepirkuma Komisija darbojas saskaņā ar Publisko iepirkumu likuma un šī nolikuma prasībām. Savus lēmumus komisija pieņem sēžu laikā.
85. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
86. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu.
87. Informācijas apmaiņa starp pasūtītāju un piegādātājiem notiek pa pastu, faksu vai elektroniski (saskaņā ar Publisko iepirkumu likuma 38.panta trešās, ceturtās, sestās un astotās daļas nosacījumiem) atkarībā no pasūtītāja izvēles.
88. Paziņojot par iepirkuma līguma slēgšanu un informējot pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi pretendenti.
89. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Iepirkuma komisija to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
90. Papildu informāciju Iepirkuma komisija nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
91. Pretendentiem ir pastāvīgi jāseko līdzi aktuālajai informācijai pircēja profilā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
92. Pretendents nodrošina, lai piedāvājums tiktu noformēts atbilstoši Nolikuma prasībām. Katrs pretendents, iesniedzot pieteikumu, apņemas ievērot visus Nolikumā minētos nosacījumus.
93. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.
Pielikumā:
1. Tehniskā specifikācija (1.pielikums);

2. Pieteikums dalībai iepirkumā (2 pielikums);

3. Pretendenta pieredzes apraksta forma (3.pielikums);

4. Tehniskā piedāvājuma forma (4.pielikums);

5. Finanšu piedāvājuma forma (5.pielikums);

6. Līguma projekts (6.pielikums).

1.pielikums
atklāta konkursa

 “Invazīvo kokaugu izplatības apkarošana 2026.gadā”,

identifikācijas numurs DVP 2026/151, nolikumam

TEHNISKĀ SPECIFIKĀCIJA

(skatīt EIS atklāta konkursa profilā mapi ar nosaukumu “Tehniska_specifikacija”)

2.pielikums
atklāta konkursa

 “Invazīvo kokaugu izplatības apkarošana 2026.gadā”,

identifikācijas numurs DVP 2026/151, nolikumam 
(veidne)

Pieteikums dalībai ATKLĀTĀ KONKURSĀ

2026.gada ___.__________

vai

Dokumenta datums ir pēdējā pievienotā droša elektroniskā paraksta un tā laika zīmoga datums/ 
Elektronisko iepirkumu sistēmas piedāvātā elektroniskā paraksta datums
	Pretendents (nosaukums)
	

	Reģistrācijas Nr. (ja tāds ir)
	

	Nodokļu maksātāja (PVN) reģistrācijas Nr. (ja tāds ir)  
	

	Juridiskā adrese:
	

	Tālrunis:
	

	e-pasta adrese:
	

	Interneta mājas lapas adrese (ja tāda ir)
	

	Iepirkuma līgumā norādāmā kontaktpersona 
(amats, vārds, uzvārds, tālr., e-pasts)
	

	Persona, kura (gadījumā, ja pretendentam tiks piešķirtas tiesības slēgt iepirkuma līgumu) ir tiesīga parakstīt iepirkuma līgumu (amats, vārds, uzvārds)
	

	Bankas rekvizīti:
	


Pretendents __________ (uzņēmuma nosaukums) informē, ka ___________ (atbilst/neatbilst, norāda atbilstošo -  mazā vai vidējā) uzņēmuma statusam
. 

Pretendents __________ (uzņēmuma nosaukums), ar šī pieteikuma iesniegšanu piesakās piedalīties atklātā konkursā “Invazīvo kokaugu izplatības apkarošana 2026.gadā”, identifikācijas numurs DVP 2026/151, apņemas veikt pakalpojumu atbilstoši tehniskajai specifikācijai, piekrīt visiem Konkursa nolikuma nosacījumiem un garantē Konkursa nolikuma un normatīvo aktu prasību izpildi. Nolikuma noteikumi ir skaidri un saprotami. 
Ar šo pretendents __________ (uzņēmuma nosaukums) apliecina, ka:

1. visa sniegtā informācija ir pilnīga un patiesa;
2. piedāvājumu ir izstrādājis neatkarīgi;
3. nekādā veidā nav ieinteresēts nevienā citā piedāvājumā, kas iesniegts šajā Konkursā;
4. nav tādu apstākļu, kuri liegtu tiesības piedalīties iepirkumā un izpildīt Konkursa nolikumā norādītās prasības;
5. veiks piegādi atbilstoši tehniskās specifikācijas, saistošo Ministru kabineta noteikumu prasībām,  Eiropas Savienībā un Latvijas Republikā spēkā esošajiem standartiem;

6. iepazinies un piekrīt līguma projekta nosacījumiem. 

Pretendents __________ (uzņēmuma nosaukums) norāda, ka iepirkuma līguma izpildei tiks piesaistīti šādi apakšuzņēmēji (ja tādi ir):
	Nr.
	Apakšuzņēmēja nosaukums, reģistrācijas numurs, adrese
	Atbilst/neatbilst (norāda atbilstošo) mazā vai vidējā uzņēmuma statusam

	Nododamā daļa naudas izteiksmē bez PVN

	
	
	
	


Pielikumā: apakšuzņēmēja apliecinājums par tā gatavību veikt tam izpildei nododamo līguma daļu uz _lp.
Pretendents __________ (uzņēmuma nosaukums) norāda, ka iepirkuma līguma izpildei balstās uz šādas personas iespējām (ja tādi ir):
	Nr.
	Persona, uz kura iespējām pretendents balstās, nosaukums, reģistrācijas numurs, adrese
	Nododamie darba uzdevumi
	Nododamā līguma daļa naudas izteiksmē bez PVN

	
	
	
	


Pielikumā: personas, uz kura iespējām pretendents balstās apliecinājums par tā gatavību veikt tam izpildei nododamo līguma daļu uz ___ lp.

Pretendents __________ (uzņēmuma nosaukums)  sniedz ziņas vai uz to ir attiecināmi Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošie nosacījumi: _______________________;
Pretendents __________ (uzņēmuma nosaukums) sniedz informāciju par personu, kurai kandidātā vai pretendentā ir izšķirošā ietekme
 uz līdzdalības pamata normatīvo aktu par koncerniem izpratnē
, kā arī minētās personas  valdes vai padomes locekli, pārstāvēttiesīgo personu, prokūristu vai persona, kura ir pilnvarota pārstāvēt kandidātu vai pretendentu darbībās, kas saistītas ar filiāli:___________(vēlams sniegt ziņas tabulas veidā par uzņēmumiem un personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē);
Pretendents __________ (uzņēmuma nosaukums) sniedz ziņas par pretendenta patiesajiem labuma guvējiem (ja tos iespējams noskaidrot. Vēlams sniegt ziņas tabulas veidā): _________________.
Pretendents __________ (uzņēmuma nosaukums) sniedz ziņas par akciju sabiedrību akcionāriem, Pretendents apliecina, ka Pretendentam __________ (uzņēmuma nosaukums un reģ.nr.), nav tādu ārzonā reģistrētu akciju īpašnieku vai turētāju, kuriem ir vairāk nekā 25% akciju. (Ārzonu valstu saraksts pieejams šeit: https://www.iub.gov.lv/lv/jaunums/aktualizets-arzonu-valstu-vai-teritoriju-saraksts.)
Pretendenta paraksttiesīgās personas vārds, uzvārds, amats un paraksts

(vai paraksta ar drošu elektronisko parakstu, kas satur laika zīmogu vai 

ar Elektronisko iepirkumu sistēmas piedāvāto elektronisko parakstu)
3.pielikums
atklāta konkursa

 “Invazīvo kokaugu izplatības apkarošana 2026.gadā”,

identifikācijas numurs DVP 2026/151, nolikumam 
(veidne)

PRETENDENTA KVALIFIKĀCIJAS APRAKSTS

Pretendents _____________ (pretendenta nosaukums), reģistrācijas Nr._____________, lai apliecinātu savu atbilstību atklāta konkursa “Invazīvo kokaugu izplatības apkarošana 2026.gadā”, identifikācijas numurs DVP 2026/151, nolikumā noteiktajām kvalifikācijas prasībām, iesniedz sekojošu savas kvalifikācijas aprakstu:
1. Pretendenta pieredzes saraksts

Sniedz informāciju par pieredzi atbilstoši Nolikuma 57.2. punkta prasībai (tabulā tiek norādīta informācija par vismaz vienu līgumu, kurš atbilst Nolikuma 57.2. punkta prasībai):
	Nr. p.k.
	Pasūtītājs 
(nosaukums, adrese, kontaktpersona un saziņas līdzekļi)
	Līguma nosaukums
	Līguma izpildes ietvaros sniegtā pakalpojuma īss apraksts
	Līguma izpildes laiks (dd/mm/gg – dd/mm/gg) vai datums

	1.
	
	
	
	

	….
	
	
	
	


Pielikumā: atsauksme vai cits pieredzi apliecinošs dokuments (kopija/oriģināls) uz _______ lp.
2. Pretendenta līguma izpildes aplieCinājums
Pretendents sniedz apliecinājumu, pievienojot 3.punktā minētā speciālista apliecību, par līguma izpildes saistībām, lai apliecinātu savu atbilstību iepirkuma nolikuma 57.3. – 57.4.punkta kvalifikācijas prasībām:
	Nr. p.k.
	Pretendents apliecina, ka:

	1.
	Pretendentam ir pieejams nepieciešamais tehniskais aprīkojums (t.sk. transporta līdzekļi un specializētā tehnika) invazīvo kokaugu izplatības apkarošanas darbu veikšanai saskaņā ar tehniskajās specifikācijās noteiktajām prasībām.

	2.
	Pretendenta rīcībā ir kvalificēts un normatīvo aktu prasībām atbilstoši sertificēts (ja to nosaka saistošie normatīvie akti) tehniskais personāls tehniskajās specifikācijās noteikto darbu izpildei (noteiktās kvalifikācijas prasības var izpildīt viens vai vairāki speciālisti, ja tie atbilst attiecīgajām prasībām).

	3.
	Pretendents apliecina, ka tā rīcība ir kvalificēts speciālists, kurš ieguva Valsts augu aizsardzības dienesta profesionālo augu aizsardzības līdzekļu lietotāja apliecību darbībām ar otrās reģistrācijas klases augu aizsardzības līdzekļiem.


Pielikumā: Valsts augu aizsardzības dienesta profesionālo augu aizsardzības līdzekļu lietotāja apliecība darbībām ar otrās reģistrācijas klases augu aizsardzības līdzekļiem Nr.____ (kopija/oriģināls) speciālistam _______ (vārds, uzvārds) uz _______ lp.

Pretendenta paraksttiesīgās personas vārds, uzvārds, amats un paraksts

(vai paraksta ar drošu elektronisko parakstu, kas satur laika zīmogu vai 

ar Elektronisko iepirkumu sistēmas piedāvāto elektronisko parakstu)

4.pielikums
atklāta konkursa

 “Invazīvo kokaugu izplatības apkarošana 2026.gadā”,

identifikācijas numurs DVP 2026/151, nolikumam 
(veidne)

TEHNISKAIS PIEDĀVĀJUMS
iepirkumam “Invazīvo kokaugu izplatības apkarošana 2026.gadā”,identifikācijas Nr. DVP 2026/151
2026.gada ____.____________

Pretendents _____________ (pretendenta nosaukums, reģ.nr.) piedāvā sniegt atklāta konkursa “Invazīvo kokaugu izplatības apkarošana 2026.gadā”, identifikācijas numurs DVP 2026/151 tehniskajā specifikācijā norādītos darbus, iesniedzot sekojošu tehnisko piedāvājumu:
1. Darbu organizācijas apraksts

Pretendents norāda tehniskajā specifikācijā norādīto pakalpojumu un pakalpojuma darbu detalizētu organizāciju, detalizētu pakalpojuma izpildes procesu, pakalpojuma izpildes metodes un tehnoloģijas, pakalpojuma izpildē iesaistītais personāls un apakšuzņēmēji (ja tiek piesaistīti), aprakstu noformējot brīvā formā.
2. Tehniskā aprīkojuma saraksts

Pretendents norāda nepieciešamo tehniskā aprīkojuma kopumu, kas nepieciešams tehniskajā specifikācijā norādīto darbu veikšanai:
	Nr.
p.k.
	Transporta, iekārtas, rīka nosaukums un tehniskie parametri
	Ražotājs, izcelsmes valsts,
 izgatavošanas gads
	Tehniskais stāvoklis
	Tiesiskais stāvoklis
(īpašumā, jānomā 
vai jāpērk)


	1.
	
	
	
	

	2.
	
	
	
	

	…
	
	
	
	


Ar šo pretendents _____________ (pretendenta nosaukums, reģ.nr.) apliecina, ka iepazinies ar Konkursa tehnisko specifikāciju un līguma projektu, tajos noteiktās prasības ir saprotamas un tiks izpildītas kvalitatīvi, pilnā apjomā un termiņā.
Pretendenta paraksttiesīgās personas vārds, uzvārds, amats un paraksts

(vai paraksta ar drošu elektronisko parakstu, kas satur laika zīmogu vai 

ar Elektronisko iepirkumu sistēmas piedāvāto elektronisko parakstu)

5.pielikums
atklāta konkursa

 “Invazīvo kokaugu izplatības apkarošana 2026.gadā”,

identifikācijas numurs DVP 2026/151, nolikumam 
(veidne)

FINANŠU PIEDĀVĀJUMS


Iepazinies ar atklāta konkursa “Invazīvo kokaugu izplatības apkarošana 2026.gadā”, identifikācijas numurs DVP 2026/151, nolikuma un tehniskās specifikācijas prasībām, _____________ (pretendenta nosaukums, reģistrācijas Nr.) piedāvā sniegt pakalpojumu par šādu līgumcenu:
	Nr.
p.k.
	Darba veids
	Mērvienība
	Vienības izmaksas

EUR 
(bez PVN)

	1.


	Invazīvo kokaugu apaugumu ar celma caurmēru līdz 20 cm  nozāģēšana un nozāģēšanas rezultātā iegūtās enerģētiskās koksnes transportēšana uzglabāšanas vietā pēc adreses: Daugavas iela 40, Daugavpils
	m2
	

	2.
	Invazīvo kokaugu ar celma caurmēru virs 20 cm  nozāģēšana un zāģēšanas rezultātā iegūto apaļo kokmateriālu transportēšana uzglabāšanas vietā pēc adreses: Vaļņu iela 67, Daugavpils
	gab.
	

	3.
	Celma ķīmiskā apstrāde pret ataugšanu ar normatīvajos aktos atļautiem līdzekļiem (pēc invazīvo kokaugu apaugumu ar celma caurmēru līdz 20 nozāģēšanas)
	m2
	

	4.
	Celma frēzēšana, skaidu utilizācija, zemes virsmas izlīdzināšana, auglīgas augsnes atjaunošana un zāles iesēšana
	m2
	

	5.
	Celma ķīmiskā apstrāde pret ataugšanu ar normatīvajos aktos atļautiem līdzekļiem (pēc invazīvo kokaugu  ar celma caurmēru virs 20 nozāģēšanas)
	gab.
	

	6.
	Celma izraušana, celma utilizācija, zemes virsmas izlīdzināšana, auglīgas augsnes atjaunošana un zāles iesēšana
	gab.
	

	7.
	Invazīvo kokaugu izraušana kopā ar celmu un izraušanas rezultātā iegūtās enerģētiskās koksnes transportēšana uzglabāšanas vietā pēc adreses: Daugavas iela 40, Daugavpils
	m2
	

	Vienību izmaksu kopsumma EUR (bez PVN)
	


Ar šo pretendents _______ (pretendenta nosaukums) apstiprina un garantē, ka:

1) sniegtās ziņas patiesas un precīzas, kā arī atbilst atklāta konkursa “Invazīvo kokaugu izplatības apkarošana 2026.gadā”, iepirkuma identifikācijas Nr. DVP 2026/151, nolikuma prasībām;

2) finanšu piedāvājuma cenā ir paredzētas un iekļautas visas izmaksas, kas saistītas ar paredzamā līguma izpildi, tai skaitā, maksājamie nodokļi (izņemot pievienotās vērtības nodokli), nodevas, algas, mehānismi, transporta izdevumi, visi ar darbu organizāciju saistītie izdevumi bez kuriem nebūtu iespējama tehnoloģiski pareiza un spēkā esošiem normatīvajiem aktiem atbilstoša līguma izpilde pilnā apmērā, u.c. ar līguma izpildi saistīti izdevumi;
3) PVN tiks piemērots atbilstoši Latvijas Republikas normatīviem aktiem;
4) piedāvātās vienību izmaksas līguma izpildes laikā netiks mainītas.
Pretendenta paraksttiesīgās personas vārds, uzvārds, amats un paraksts

(vai paraksta ar drošu elektronisko parakstu, kas satur laika zīmogu vai 

ar Elektronisko iepirkumu sistēmas piedāvāto elektronisko parakstu)
6.pielikums
atklāta konkursa

 “Invazīvo kokaugu izplatības apkarošana 2026.gadā”,

identifikācijas numurs DVP 2026/151, nolikumam 
(projekts)
PAKALPOJUMA LĪGUMS
par invazīvo kokaugu izplatības apkarošanu 2026.gadā
Līguma sagatavošanas vieta ir Daugavpils.

Līguma divpusējas parakstīšanas datums ir pēdējā parakstītā laika zīmoga datums.
Daugavpils valstspilsētas pašvaldības iestāde „Komunālās saimniecības pārvalde”, vienotais reģistrācijas Nr. 90009547852, juridiskā adrese: Saules iela 5A, Daugavpils, LV-5401, (turpmāk tekstā - Pasūtītājs), tās ________ personā, kurš rīkojas uz ____ pamata, no vienas puses, un 

(Uzņēmuma nosaukums, Reģ. Nr., juridiskā adrese, tās (uzņēmuma amatpersonas amats, vārds, uzvārds) personā, kurš/-a rīkojas uz Statūtu pamata, (turpmāk tekstā - Izpildītājs), no otras puses,  abi kopā turpmāk saukti Puse/Puses,

pamatojoties uz Daugavpils valstspilsētas pašvaldības Iepirkuma komisijas 2026. gada ___. ______ lēmumu (protokols Nr. __)  atklātā konkursā “Invazīvo kokaugu izplatības apkarošana 2026.gadā”, iepirkuma identifikācijas Nr. DVP 2026/151 (turpmāk tekstā - Konkurss), bez viltus, maldiem un spaidiem, savstarpēji vienojoties, noslēdza savā starpā šāda satura līgumu (turpmāk tekstā - Līgums):

1. LĪGUMA PRIEKŠMETS

1.1. Pasūtītājs uzdod un Izpildītājs apņemas sniegt invazīvo kokaugu izplatības apkarošanas pakalpojumu (turpmāk tekstā - Pakalpojums) saskaņā ar šo Līgumu, Konkursa tehnisko specifikāciju (Līguma 1.pielikums) un Izpildītāja Konkursam iesniegto piedāvājumu (Līguma 2.pielikums), kā arī spēkā esošajiem normatīvajiem aktiem.

1.2. Pasūtītājs apņemas samaksāt Izpildītājam par sniegtajiem Pakalpojumiem atbilstoši šī Līguma nosacījumiem.

2. LĪGUMCENA, IZPILDĪTO DARBU PIEŅEMŠANA  UN NORĒĶINU KĀRTĪBA

2.1. Līguma kopējā summa Līguma darbības laikā sastāda EUR 16528,93 (sešpadsmit tūkstoši pieci simti divdesmit astoņi euro 93 centi) bez pievienotās vērtības nodokļa (turpmāk tekstā – PVN). 
2.2. Pakalpojuma vienību izmaksas EUR bez PVN ir pievienoti Izpildītāja Konkursam iesniegtajā finanšu piedāvājumā (Līguma 2.pielikums) un paliek nemainīgi visu Līguma darbības laiku.

2.3. PVN tiek aprēķināts un maksāts atbilstoši Latvijas Republikas normatīvajos aktos noteiktajai kārtībai. Izpildītājam, izrakstot rēķinu par faktiski izpildītajiem darbiem, ir jāievēro PVN likuma 141.panta septītā daļa.
2.4. Pasūtītājam nav pienākums apgūt visu Līguma kopējo summu. Objektīvas nepieciešamības gadījumā, ja nepieciešams izpildīt neplānoto invazīvo kokaugu izplatības apkarošanu, kopējā līguma summa var tikt paaugstināta ne vairāk kā par 10 % (desmit procentiem).

2.5. Līguma summā ir ietverti visi ar Pakalpojuma izpildi saistīti darbi un izmaksas, lai Līgums tiktu izpildīts pilnā apmērā un pienācīgā kvalitātē, tajā skaitā, izmaksas, kas saistītas ar darba apmaksu, nodokļiem un nodevām, kā arī ir ņemti vērā visi iespējamie riski, tai skaitā iespējamie sadārdzinājumi un citas izmaksas, visus tiešos un netiešos izdevumus un atlīdzību, kāda Izpildītājam pienākas sakarā ar pilnīgu un pienācīgu Līgumā noteikto saistību un pienākumu izpildi, t.sk. transporta un sakaru līdzekļu izmaksas, darbu organizācijas izmaksas, nodokļus un citas izmaksas (izņemot PVN), kuras saistītas ar līgumsaistību izpildi, t.sk. visas iespējamās izmaksas, kas varētu rasties Izpildītājam, Pasūtītājam apturot Līguma darbību. 
2.6. Pasūtītājs veic samaksu 30 (trīsdesmit) dienu laikā no faktiski kvalitatīvi izpildīta Pakalpojuma pieņemšanas-nodošanas akta parakstīšanas. Maksājumi tiek izpildīti pamatojoties uz Izpildītāja izsniegtiem rēķiniem. 
2.7. Pasūtītājs, saņemot pieņemšanas-nodošanas aktu (turpmāk tekstā - Akts), 5 (piecu) darba dienu laikā vai nu paraksta saņemto Aktu, vai minētajā termiņā rakstiski iesniedz Izpildītājam pretenziju, ja Pakalpojums ir izpildīts nekvalitatīvi un/vai neatbilst šī Līguma, Līguma pielikumu vai spēkā esošo normatīvo aktu prasībām, kā arī norāda uz Aktā konstatētajām neprecizitātēm. Šādā gadījumā Izpildītājam ir pienākums Pasūtītāja norādītajā termiņā novērst norādītās neatbilstības un nepilnības un atkārtoti iesniegt Pasūtītājam Aktu saskaņošanai.
2.8. Norēķinus Pasūtītāja vārdā veic Daugavpils valstspilsētas pašvaldības Centralizētā grāmatvedība.
2.9. Visus rēķinus Izpildītājs sagatavo elektroniski un no sava e-pasta adreses nosuta uz Pasūtītājs e-pasta adresi ksp@daugavpils.lv PDF un XML formātos (turpmak teksta E-rēķini).  E-rēķinus izraksta Daugavpils valstspilsētas pašvaldībai, reģistrācijas numurs 90000077325, juridiskā adrese Kr.Valdemāra iela 1, Daugavpils, LV-5401. Rēķinā obligāti jābūt norādītam Līguma numuram. Izpildītājs sagatavo E-rēķinus atbilstoši normatīvo aktu prasībām attiecībā uz E-rēķinā norādāmo informāciju. E-rēķins tiek uzskatīts par saņemtu brīdī, kad Izpildītājs to nosūtījis uz Pasūtītāja norādīto e-pasta adresi. Par samaksas brīdi uzskatāms bankas atzīmes datums Pasūtītāja maksājuma uzdevumā.
2.10. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja norādīto bankas norēķinu kontu.

2.11. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie E-rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
3. LĪGUMA IZPILDES TERMIŅI

3.1. Līgums stājas spēkā tā abpusējas parakstīšanas brīdī un ir spēkā līdz no tā izrietošo Pušu saistību pilnīgai izpildei.

3.2. Izpildītājs apņemas Pasūtītājam sniegt Pakalpojumu no Līguma noslēgšanas dienas līdz 2026.gada 30.novembrim.  
3.3. Pakalpojums uzskatāms par izpildītu, kad tiek abpusēji parakstīts Pakalpojuma gala pieņemšanas - nodošanas akts. 

3.4. Pasūtītājam ir tiesības apturēt Līguma izpildi jebkurā brīdī, ja tam ir pamatots iemesls.
4. PUŠU PIENĀKUMI UN TIESĪBAS

4.1. Izpildītāja pienākumi: 

4.1.1. kvalitatīvi sniegt Pakalpojumu Līgumā noteiktajā termiņā;

4.1.2. sniegt Pakalpojumu saskaņā ar šo Līgumu, Tehnisko specifikāciju, citiem Līguma pielikumiem un spēkā esošajiem normatīvajiem aktiem;
4.1.3. jebkurā laikā, pēc Pasūtītāja pieprasījuma, sniegt atskaiti par Pakalpojuma izpildes gaitu;

4.1.4. izpildīt Pasūtītāja norādījumus un ieteikumus Pasūtītāja noteiktajā termiņā ar nosacījumu, ka tie nav pretrunā Līgumam, Līguma pielikumiem un spēkā esošajiem normatīvajiem aktiem;

4.1.5. par saviem līdzekļiem un Pasūtītāja noteiktajā termiņā novērst Pakalpojuma sniegšanas laikā pieļautās nepilnības un kļūdas un atkārtoti iesniegt Pasūtītājam saskaņošanai Aktu;

4.1.6. veikt citus pienākumus vai darbības saskaņā ar Līgumu, Līguma pielikumiem un spēkā esošajiem normatīvajiem aktiem.

4.2. Izpildītāja tiesības:
4.2.1. saņemt Pasūtītāja rīcībā esošo informāciju un visu dokumentāciju, kas ir Pasūtītāja rīcībā un ir nepieciešama Izpildītājam Līgumā noteikto saistību izpildei;

4.2.2. iepriekš saskaņot ar Pasūtītāju Pakalpojuma ietvaros veicamo darbu izpildes procesu.

4.3. Pasūtītāja pienākumi: 

4.3.1. pēc Izpildītāja pieprasījuma nodrošināt Izpildītāju ar tam nepieciešamo Pasūtītāja rīcībā esošo informāciju un dokumentiem, kas nepieciešami kvalitatīvai Pakalpojuma sniegšanai;
4.3.2. saskaņot Izpildītājam Pakalpojuma ietvaros veicamo darbu izpildes procesu;
4.3.3. ar Aktu pieņemt Pakalpojumu kopumā, ja tie izpildīti pienācīgā kvalitātē un atbilst Līgumam, Līguma pielikumiem un spēkā esošajiem normatīvajiem aktiem;
4.3.4. veikt Līgumā paredzētos maksājumus. 
4.4. Pasūtītāja tiesības: 

4.4.1. Pasūtītājs ir tiesīgs apturēt Pakalpojumu sniegšanu līdz pārkāpuma novēršanai un/vai zaudējumu segšanai, ja Izpildītājs neievēro Līgumā noteiktās prasības;

4.4.2. nepieņemt Pakalpojumus, ja tie ir sniegti nekvalitatīvi vai nepilnīgi, ja tie neatbilst Līgumam vai ja iztrūkst kāds no nepieciešamajiem dokumentiem. Pasūtītājs paziņo Izpildītājam par atteikumu pieņemt Pakalpojumus; 

4.4.3. 5 (piecu) darba dienu laikā parakstīt no Izpildītāja saņemto Aktu vai minētajā termiņā rakstiski iesniegt Izpildītājam pretenziju, ja Pakalpojums ir sniegts nekvalitatīvi un/vai neatbilst šī Līguma, Tehniskās specifikācijas vai spēkā esošo normatīvo aktu prasībām vai Aktā ir neprecizitātes. Šādā gadījumā Izpildītājam ir pienākums Pasūtītāja norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Aktu;

4.4.4. jebkurā laikā pārbaudīt Izpildītāja saistību izpildi, pieprasīt un saņemt no Izpildītāja informāciju, dot norādījumus.
5. PAKALPOJUMA PIEŅEMŠANAS - NODOŠANAS KĀRTĪBA

5.1. Izpildītājs darbu uzsāk pēc Pasūtītāja rakstiskā darba uzdevuma saņemšanas, kurā tiek norādīti darba izpildes vieta un termiņš, invazīvo kokaugu izplatības apkarošanas apjoms un citi darba veikšanai nepieciešamie norādījumi.  

5.2. Izpildītājs ar Pasūtītāja par Līguma izpildi atbildīgo personu pa tālruni vai e-pastu iepriekš saskaņo invazīvo kokaugu izplatības apkarošanas darbu uzsākšanu.
5.3. Izpildītājs nodrošina un veic invazīvo kokaugu izplatības apkarošanas darbu rezultātā iegūtās koksnes un kokmateriālu izkraušanas darbus piegādes vietā (saskaņā ar tehnisko specifikāciju  -Līguma 1.pielikums).
5.4. Pakalpojums tiek uzskatītas par izpildītu ar brīdi, kad Pušu pilnvarotās personas ir parakstījušas pieņemšanas - nodošanas aktu.
6. PUŠU ATBILDĪBA UN LĪGUMSODS

6.1. Puses ir savstarpēji atbildīgas par līgumsaistību neizpildi vai nepienācīgu izpildi, kā arī atbild par otrai Pusei šajā sakarā radušos zaudējumu atlīdzību.

6.2. Ja Pasūtītājs savas vainas dēļ kavē Līgumā noteikto apmaksas termiņu, Izpildītājam ir tiesības pieprasīt no Pasūtītāja līgumsodu 0,5% (nulle komats piecu procentu) apmērā no savlaicīgi neveiktā maksājuma summas bez PVN par katru nokavēto attiecīgā termiņa dienu, bet ne vairāk kā 10% (desmit procenti) no savlaicīgi neveiktā maksājuma summas bez PVN.

6.3. Ja Izpildītājs neveic Līgumā un tā pielikumos paredzētos pienākumus vai neveic pienākumus Līgumā un tā pielikumos noteiktajos termiņos, vai nesniedz Pasūtītāja pieprasīto informāciju Pasūtītāja noteiktajos termiņos, Izpildītājs maksā Pasūtītājam līgumsodu 0,5% (nulle komats piecu procentu) apmērā no kopējās apmērā no Līgumcenas bez PVN par katru kavējuma dienu, bet ne vairāk kā 10% (desmit procenti) no Līgumcenas bez PVN.

6.4. Līgumsoda samaksa neatbrīvo Puses no Līgumā paredzēto saistību turpmākas pildīšanas un neizslēdz pienākumu atlīdzināt zaudējumus.
6.5. Izpildītājs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām. 

6.6. Izpildītājs ir atbildīgs par tā piesaistīto apakšuzņēmēju darbu izpildi (ja tādi tiek piesaistīti) atbilstoši Līguma noteikumiem un par zaudējumiem, ko Līguma izpildē iesaistītie apakšuzņēmēji ar savu prettiesisko darbību vai bezdarbību ir nodarījuši Pasūtītājam un trešajām personām. Izpildītājs ir atbildīgs par visu saistību izpildi pret apakšuzņēmēju, tajā skaitā samaksas veikšanu.
7. NEPĀRVARAMA VARA

7.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst. 

7.2. Pusei, kas nokļuvusi nepārvaramas varas apstākļos, nekavējoties, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.

7.3. Ja nepārvaramas varas apstākļu dēļ Līguma saistības netiek pildītas ilgāk par 2 (divām) nedēļām, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.

7.4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 7.2.punktam.

7.5. Par nepārvaramas varas apstākli nav uzskatāms:

7.5.1. Izpildītāja darbinieku un citu Izpildītāja iesaistīto personu saistību neizpilde, nesavlaicīga vai nepienācīga izpilde;

7.5.2. apstāklis, kad Izpildītājam vai tā nodarbinātajiem speciālistiem vairs nav spēkā esoši sertifikāti vai citas atļaujas, kas nepieciešamas Līgumā paredzēto saistību izpildei;

7.5.3. ierobežojumi, kurus Puses varēja paredzēt iepirkuma laikā un Līguma noslēgšanas brīdī, piemēram, ierobežojumi, kas saistīti ar COVID-19, netiek uzskatīti par tādiem, kas dod pamatu Līguma izpildes termiņa pagarinājumam vai Līguma neizpildei kopumā. 
8. STRĪDI

8.1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikas normatīvos aktus.

8.2. Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Izpildītājam pārtraukt Pakalpojuma sniegšanu, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot, ja šāda Līguma izpildes pārtraukšana vai maksājuma aizturēšana noteikta Līgumā.

9. PERSONAS DATU AIZSARDZĪBA UN KONFIDENCIALITĀTE

9.1. Līguma izpildes ietvaros Pusēm savstarpēji apmainoties ar Pušu pārstāvju identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.

9.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem tiesību aktiem personas datu aizsardzības jomā.

9.3. Pēc Pasūtītāja pieprasījuma Izpildītājam ir pienākums ziņot un pierādīt, ka tas ievēro tiesību aktu prasības personu datu aizsardzības jomā un Līgumā noteiktos pienākumus.

9.4. Pusēm ir pienākums ievērot tiesību aktu prasības personas datu aizsardzības jomā.

9.5. Izpildītājs apņemas informēt savus darbiniekus, kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās Personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei par viņu personas datu apstrādi kā arī par iespēju sīkāku informācija par personas datu apstrādi iegūt Pasūtītāja tīmekļvietnē.

9.6. Puses apņemas Līguma darbības laikā, kā arī pēc Līguma izpildes bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.

9.7. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Līguma izpildes procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības. 

9.8. Konfidencialitātes noteikumi attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šeit minētajai konfidencialitātes saistībai ir beztermiņa raksturs.

9.9. Izpildītājs nodrošina informācijas konfidencialitātes noteikumu izpildi no jebkuru trešo personu puses, ko Izpildītājs piesaistījis Līguma izpildē.

9.10. Puse atlīdzina jebkuras prasības, izmaksas (tostarp samērīgus izdevumus par juridiskiem pakalpojumiem), zaudējumus, soda naudas un izdevumus, kas otrai Pusei radušies, pārkāpjot Līgumu attiecībā konfidencialitātes noteikumu ievērošanu vai personas datu aizsardzību, tostarp pārkāpjot piemērojamos tiesību aktus par personas datu aizsardzību.

10. LĪGUMA SPĒKĀ STĀŠANĀS UN IZBEIGŠANA

10.1. Līgums stājas spēkā dienā, kad Līgumu ir parakstījušas abas Puses un ir noslēgts uz laiku līdz Pušu saistību pilnīgai izpildei.
10.2. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.

10.3. Pasūtītājs var vienpusēji izbeigt šo Līgumu neatlīdzinot Izpildītājam nekādus zaudējumus saistībā ar Līguma izbeigšanu, nosūtot par to rakstisku paziņojumu uz Izpildītāja juridisko adresi vai oficiālo elektroniskā pasta adresi (ja uzteikums parakstīts ar elektronisko parakstu) 7 (septiņas) dienas iepriekš, ja iestājies vismaz viens no šādiem gadījumiem:
10.3.1. Izpildītājs sniedz Pakalpojumus neatbilstoši Līguma, Līguma pielikumu vai spēkā esošo normatīvo aktu prasībām, vai Pasūtītāja likumīgiem norādījumiem un pēc Pasūtītāja pretenzijas saņemšanas Izpildītājs 5 (piecu) darba dienu laikā nenovērš pārkāpumu;

10.3.2. Izpildītājs ir nokavējis Pakalpojuma izpildes uzsākšanas termiņu vairāk nekā par 5 (piecām) darba dienām;
10.3.3. Izpildītājs ir nokavējis Pakalpojuma izpildes gala termiņu, vai kādu no posma termiņiem vairāk nekā par 5 (piecām) darba dienām;
10.3.4. Izpildītajam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;

10.3.5. Līgumu nav iespējams izpildīt tādēļ, ka Līguma izpildes laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;

10.3.6. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
10.3.7. Izpildītājs ir tiesīgs vienpusēji atkāpties no Līguma, par to rakstiski paziņojot vismaz vienu mēnesi iepriekš Pasūtītājam, šādos gadījumos:
10.3.8. Pasūtītājs nav apmaksājis vairāk kā vienu no Izpildītāja izrakstītajiem rēķiniem, un šāda saistību neizpilde turpinās 30 (trīsdesmit) dienas pēc tam, kad Izpildītājs par to ir rakstiski brīdinājis Pasūtītāju. 

11. APAKŠUZŅĒMĒJU UN SPECIĀLISTU MAIŅA UN PIESAISTĪŠANA
11.1. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.

11.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
11.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
11.2.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām;
11.2.3. apakšuzņēmēja maiņas rezultātā tiktu izdarīti tādi grozījumi Izpildītāja iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

11.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

11.4. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

12. CITI NOTEIKUMI
12.1. Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem. 

12.2. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam.
12.3. Jebkuri Līguma grozījumi izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti Pasūtītāja lietvedībā.

12.4. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.

12.5. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

12.6. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
12.7. Ja kāds no Līguma noteikumiem ir pretrunā ar Līguma pielikuma noteikumiem, tad Līguma pielikuma noteikumus piemēro tiktāl, cik tos neierobežo Līguma noteikumi.
12.8. Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa, faksa numuri, adreses, u.c. vai Pušu pārstāvji, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi
12.9. Pasūtītāja kontaktpersona šī Līguma ietvaros ir __________________________, tālr.: ___________, e-pasts: ____________@____.lv ar tiesībām kontrolēt Līguma izpildi, uzdot Izpildītājam saistošus norādījumus attiecībā uz Līguma izpildi, pieņemt darbu izpildi, saņemt ar Līguma izpildi saistītos Izpildītāja dokumentus un iesniegt Pārdevējam dokumentus, saskaņot un parakstīt ar Līguma izpildi saistītos dokumentus: darbu nodošanas-pieņemšanas aktu, darbu neatbilstības aktu.

12.10. Izpildītāja kontaktpersona šī Līguma ietvaros ir __________________________, tālr.: ___________, e-pasts: ____________@____.lvar tiesībām kontrolēt Līguma izpildi, uzdot Pasūtītājam jautājumus attiecībā uz Līguma izpildi, nodot darbu, saņemt ar Līguma izpildi saistītos Pasūtītāja dokumentus un iesniegt Pasūtītājam dokumentus, saskaņot un parakstīt ar Līguma izpildi saistītos dokumentus: darbu nodošanas-pieņemšanas aktu, darbu neatbilstības aktu. 
12.11. Līgums sagatavots elektroniski latviešu valodā un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
13. LĪGUMA PIELIKUMI

1.pielikums – Tehniskā specifikācija;

2.pielikums – Izpildītāja Konkursam iesniegts piedāvājums;
3.pielikums – cits (ja nepieciešams).
14. PUŠU JURIDISKĀS ADRESES UN REKVIZĪTI

	PASŪTĪTĀJS:



	        IZPILDĪTĀJS:




� Informāciju par to, kā ieinteresētais piegādātājs var reģistrēties par nolikuma saņēmēju sk. � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�





� Minēto informāciju norāda, jo saskaņā ar izmaiņām paziņojumu par rezultātiem veidlapās Publisko iepirkumu vadības sistēmā, pasūtītājam paziņojumā par rezultātiem ir jānorāda informācija par to, vai iepirkumā  piedāvājumus ir iesnieguši tādi uzņēmumi, kas atbilst mikro, mazā vai vidējā uzņēmuma definīcijai � HYPERLINK "https://www.iub.gov.lv/lv/skaidrojums-mazie-un-videjie-uznemumi" �https://www.iub.gov.lv/lv/skaidrojums-mazie-un-videjie-uznemumi�   


� Jānorāda vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam  – MVU – statusam. Sīkāk –  � HYPERLINK "https://www.iub.gov.lv/lv/skaidrojums-mazaie-un-videjie-uznemumi" �https://www.iub.gov.lv/lv/skaidrojums-mazaie-un-videjie-uznemumi�


� Uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:


1) uzņēmumam sabiedrībā ir balsstiesību vairākums;


2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;


3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;


4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.


� �HYPERLINK "https://likumi.lv/ta/id/4423-koncernu-likums"��https://likumi.lv/ta/id/4423-koncernu-likums�





� gadījumā, ja tehniskais aprīkojums tiek iznomāts vai tiek plānots to iznomāt, vai iegādāties, tad jāpievieno nomas līgums vai iznomātāja apliecinājums par iespēju iznomāt tehnisko aprīkojumu uz līguma izpildes laiku, vai tirgotāja apliecinājums par iespēju iegādāties tehnisko aprīkojumu.

